open-index/open-wikipedia-markdown huggingface dataset:
খাদিজা (অভিনেত্রী)

**খাদিজা** (১৯৩৯/৪০ - ২৬ জুলাই ২০১৭) ছিলেন একজন ভারতীয় মালায়ালাম চলচ্চিত্র অভিনেত্রী। তিনি ১৯৬০ এবং ১৯৭০ এর দশকের শেষের দিকে মালায়ালাম চলচ্চিত্রে একজন বিশিষ্ট প্রধান অভিনেত্রী ছিলেন। ১৯৬৮ সালে, তিনি পি. ভেনু পরিচালিত মালায়ালাম চলচ্চিত্র জগতের প্রথম পূর্ণদৈর্ঘ্য কৌতুকমূলক ছবি *বিরুথান শঙ্কু* -তে অভিনয় করেছিলেন। তিনি কেরালার পেরুম্বাভুরের ওডাকালিতে জন্মগ্রহণ করেছিলেন। একজন মুসলিম মেয়ে হওয়ায় কালামণ্ডলমে নৃত্য শেখার জন্য তাকে অনেক বাঁধা অতিক্রম করতে হয়েছিল। তিনি ৫০টিরও বেশি সিনেমায় অভিনয় করেছেন।

## ব্যক্তিগত জীবন
তিনি পেরুম্বাভুরের চিত্তেথুপদীতে জন্মগ্রহণ করেন। তিনি তার পিতামাতা মৈদীন এবং পাঠাইয়ের ছয় সন্তানের মধ্যে দ্বিতীয় ছিলেন। তার ভাইবোনের নাম ছিল সাইনাবা, নবীসা, খাসিম, ইব্রাহিম এবং সেলিমরাজ।  তিনি তার প্রাথমিক শিক্ষা এর্নাকুলামের পেরুম্বাভুর সরকারি উচ্চ বিদ্যালয় থেকে সম্পন্ন করেন।  তিনি কেভি ম্যাথিউয়ের সাথে বিবাহবন্ধনে আবদ্ধ হন। তাদের ছয় সন্তান ছিল, ভিন্নি, লীনা, সনি, টেডি, স্টেনসি এবং সোফি। খাদিজা ২৬ জুলাই ২০১৭ এ ফুসফুসের ক্যান্সারের কারণে তার বাসভবন ভাদুথালা, এর্নাকুলামে মারা যান। 

## অভিনয় জীবন
খাদিজা বিশেষ করে মালায়ালাম চলচ্চিত্রে তার অবদান রেখে গেছেন। দীর্ঘ অভিনয় জীবনে তিনি বিভিন্ন ভাষার বহু চলচ্চিত্রে কাজ করেছেন।

তার অভিনয় জীবন শুরু হয় ১৯৬০-এর দশকের শেষ দিকে। ১৯৬৭ সালে তিনি *মাদাতারুভি*, *পরীক্ষা* (যেখানে তিনি পঙ্কজম চরিত্রে অভিনয় করেন), *চিত্রমেলা*, *কোচিন এক্সপ্রেস*, *কাভালম চুন্দান* এবং *পাভাপেট্টাভাল* সিনেমায় অভিনয় করেন। ১৯৬৮ সালে তিনি মালায়ালাম সিনেমা *মনস্বিনী*, *পুনাপ্রা ভয়লার* (যেখানে তিনি মারিয়া চরিত্রে ছিলেন), *লক্ষপ্রভু*, *ভেলুথা কাথরিনা*, *তুলাভারাম* (কার্থ্যায়ানী চরিত্রে), *অসুরবিথু* এবং *ভিরুথান শঙ্কু*-তে (ইচিক্কাভু চরিত্রে) কাজ করেন।

১৯৭০ সালে খাদিজা মালায়ালাম চলচ্চিত্র *কাক্কাথাম্পুরাত্তি*, *অম্বলাপ্রাভু*, *নিশাগন্ধি*, *প্রিয়া*, *ভীকরা নিমিষঙ্গল* (জনাকি চরিত্রে), *ভাজভে মায়াম* (কমলাক্ষী চরিত্রে) এবং *থুরাক্কাথা ভাথিল* (জনকিয়াম্মা চরিত্রে) অভিনয় করেন। এছাড়াও, তিনি *আ চিত্রশালবম পরানোট্টে*, *স্ত্রী*, *সরস্বতী*, এবং *ভিলা কুরাঞ্জা মানবশ্যান* সিনেমায় অভিনয় করেন।

১৯৭৩ সালে খাদিজা বহু চলচ্চিত্রে উপস্থিত ছিলেন। সেইবছর তিনি *মানুষ্যপুত্রন* (কালিকুট্টি চরিত্রে), *পাচা নোট্টুকাল* (মারিয়াম্মা চরিত্রে), *কাপালিকা*, *জেসাস*, *পেরিয়ার*, *পদ্মব্যূহম* (ইলিয়াম্মা চরিত্রে), *লেডিজ হোস্টেল* (কার্ত্যায়ানী চরিত্রে), *আজ্ঞানথবাসম* (রাজেশ্বরী সাইমন চরিত্রে) এবং *দৃকসাক্ষী* (জনকিকুট্টি চরিত্রে) চলচ্চিত্রে অভিনয় করেন।

এরপর ১৯৯০-এর দশকে খাদিজা তামিল ও হিন্দি চলচ্চিত্রেও অভিনয় করেন। ১৯৯৪ সালে তিনি মালায়ালাম সিনেমা *ভারিয়া* এবং তামিল সিনেমা *তেন্মাভিন কোম্বাথ*-এ আদিবাসী চরিত্রে অভিনয় করেন। ১৯৯৬ সালে তিনি *সত্যভামায়িক্করু প্রণয়লেখনম* সিনেমায় কুঞ্জিমালু চরিত্রে এবং ১৯৯৭ সালে *শিবিরাম*-এ হোস্টেল ওয়ার্ডেন চরিত্রে কাজ করেন।

১৯৯৮ সালে খাদিজা হিন্দি সিনেমা *সাত রং কে সপ্নে*-তে একটি আদিবাসী নারীর চরিত্রে অভিনয় করেন।

## তথ্যসূত্র

বিষয়শ্রেণী:১৯৩০-এর দশকে জন্ম
বিষয়শ্রেণী:২০শ শতাব্দীর ভারতীয় অভিনেত্রী
বিষয়শ্রেণী:২০১৭-এ মৃত্যু
বিষয়শ্রেণী:জন্মের বছর অনুপস্থিত
বিষয়শ্রেণী:কেরলের অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
বিমলা সিং সোলাঙ্কি

**বিমলা সিং সোলাঙ্কি** একজন ভারতীয় রাজনীতিবিদ এবং উত্তরপ্রদেশের ১৬তম এবং ১৭তম বিধানসভার সদস্য।   তিনি উত্তরপ্রদেশের সিকান্দ্রাবাদ নির্বাচনী এলাকার প্রতিনিধিত্ব করেন এবং ভারতীয় জনতা পার্টির রাজনৈতিক দলের সদস্য।

## প্রাথমিক জীবন এবং শিক্ষা
বিমলা সিং সোলাঙ্কির জন্ম ফরিদাবাদ জেলায় এক রাজপুত পরিবারে। তিনি মহর্ষি দয়ানন্দ বিশ্ববিদ্যালয়ে কলাবিদ্যায় স্নাতক কোর্সে ভর্তি হন কিন্তু তার শিক্ষাজীবন শেষ করেননি। তিনি দ্বাদশ শ্রেণী পর্যন্ত শিক্ষিত।

## রাজনৈতিক জীবন
বিমলা সিং সোলাঙ্কি দুই মেয়াদে বিধায়ক ছিলেন। তিনি সিকান্দ্রাবাদ নির্বাচনী এলাকার প্রতিনিধিত্ব করেছেন এবং ভারতীয় জনতা পার্টির রাজনৈতিক দলের সদস্য।

## পদসমূহ

## আরো দেখুন

* সিকান্দ্রাবাদ (বিধানসভা নির্বাচনী এলাকা)
* উত্তর প্রদেশের ষোড়শ বিধানসভা
* উত্তরপ্রদেশ বিধানসভা

## তথ্যসূত্র

বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:উত্তরপ্রদেশ বিধানসভার নারী সদস্য
বিষয়শ্রেণী:উত্তরপ্রদেশ বিধানসভার সদস্য ২০১৭-২০২২
বিষয়শ্রেণী:জীবিত ব্যক্তি
বিষয়শ্রেণী:১৯৫৯-এ জন্ম
বিষয়শ্রেণী:উত্তরপ্রদেশ বিধানসভার সদস্য ২০১২-২০১৭
বিষয়শ্রেণী:উত্তরপ্রদেশের ভারতীয় জনতা পার্টির রাজনীতিবিদ
বিষয়শ্রেণী:বুলন্দশহর জেলার ব্যক্তি
বিষয়শ্রেণী:মহর্ষি দয়ানন্দ বিশ্ববিদ্যালয়ের প্রাক্তন শিক্ষার্থী
কবিতা দশরথরাজ (অভিনেত্রী)

**কবিতা দশরথরাজ**, যিনি পেশাগতভাবে **কবিতা** নামে পরিচিত, একজন ভারতীয় অভিনেত্রী এবং রাজনীতিবিদ যিনি মূলত তেলুগু, তামিল এবং কন্নড় চলচ্চিত্র শিল্পে কাজ করেন, তিনি কয়েকটি মালায়ালাম চলচ্চিত্রেও অভিনয় করেছিলেন।&#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (November 2022)">উদ্ধৃতি প্রয়োজন</span>]]* &#x5D; তিনি তেলুগু ভাষার চলচ্চিত্র যেমন *আদা পান্ডাভুলু* (২০১৩), *চেথিলো চেয়েসি* (২০১০), *মীনাক্ষী* (২০০৫), এবং *যুগলগেথাম* (২০১০) এর মতো চলচ্চিত্রে সহায়ক ভূমিকায় অভিনয়ের জন্য সুপরিচিত। তিনি অন্ধ্র প্রদেশের বাসিন্দা এবং তার মাতৃভাষা তেলুগু। ২০২১ সালে কোভিড-১৯-এর কারণে তার স্বামী এবং ছেলে মারা যান। 

## পুরস্কার

## অভিনয় জীবন
দক্ষিণ ভারতের চলচ্চিত্র জগতে অভিনেত্রী কবিতা এক বিশেষ স্থান দখল করে আছেন। তিনি মূলত তেলুগু, তামিল, কন্নড়, এবং মালয়ালম চলচ্চিত্রে কাজ করেছেন।

তেলুগু চলচ্চিত্রের মাধ্যমে কবিতা তার অভিনয় জীবন শুরু করেন। ১৯৭৬ সালে, তিনি *সিরি সিরি মুভ্বা* সিনেমার মাধ্যমে চলচ্চিত্র জগতে প্রবেশ করেন, যেখানে তিনি সাবিত্রী চরিত্রে অভিনয় করেন। এরপর একের পর এক তিনি তেলুগু চলচ্চিত্রে নিজস্ব ছাপ রেখে গেছেন। ১৯৭৭ সালে *সীতা গীতা দাতিথে* এবং *আদাবি রামুদু* সিনেমায় তিনি গুরুত্বপূর্ণ চরিত্রে অভিনয় করেন।

১৯৭৮ সালে *ল’ইয়ার বিশ্বনাথ* সিনেমায় তিনি গৌরি চরিত্রে অভিনয় করেন। এরপর ১৯৭৯ সালে *পুনাধিরাল্লু* ও *আন্দাদু আগাদু* ' সিনেমায় তার উপস্থিতি দর্শকদের মধ্যে ব্যাপক আলোড়ন সৃষ্টি করেছিল।

কবিতার অভিনয় জীবনে ১৯৮০ সাল ছিল বিশেষ গুরুত্বপূর্ণ। এই সময়ে তিনি *ভেঙ্কটেশ্বর বৃথা মহাত্যম*, *সারদা রামুদু*, *বড়াই ভাসাভ্যা* এবং নাকিলি মানিশি*-এর মতো চলচ্চিত্রে অভিনয় করেন। এছাড়া এই বছর তিনি *অদ্রুস্টবন্তুদু* এবং *অল্লুদু পাট্টিনা ভারতম* সিনেমায়ও উপস্থিত ছিলেন।

১৯৮১ সালে কবিতা প্রেমাভিষেকম সিনেমায় কাল্পনা চরিত্রে অভিনয় করেন। এছাড়া *অগ্গি রাভ্বা* এবং *জীবিথা রথাম* সিনেমায় কবিতা অভিনয় করেন।

তেলুগু চলচ্চিত্র জগতে তার অভিনীত সিনেমাগুলির মধ্যে *প্রতিজ্ঞা, কালিয়ুগ রামুদু, আনুরাগ দেবতা* এবং *ডক্টর সিনে অ্যাক্টর* ছিল বিশেষভাবে উল্লেখযোগ্য।

এরপরের বছরগুলোতে তিনি আরও বহু সিনেমায় অভিনয় করেছেন। ২০০২ সালে *নী প্রেমাকাই*, ২০০৪ সালে *গুডুম্বা শঙ্কর*, ২০০৫ সালে *আল্লারি পিডুগু* এবং ২০০৭ সালে *মধুমাসম* সিনেমায় তিনি অভিনয় করেন।

২০০০-এর দশকের পরবর্তী সময়েও তিনি অভিনয় জগতের সক্রিয় সদস্য ছিলেন। *দামারুকাম* (২০১২), *প্রেমিকা* (২০১৭) এবং *পুরুষোথামুদু'' (২০২৪) চলচ্চিত্রে তার উপস্থিতি ছিল উল্লেখযোগ্য।
 

## তথ্যসূত্র

বিষয়শ্রেণী:তেলুগু ব্যক্তি
বিষয়শ্রেণী:পশ্চিম গোদাবরী জেলার ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:কন্নড় চলচ্চিত্র অভিনেত্রী
বিষয়শ্রেণী:তেলুগু টেলিভিশনের অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:২০শ শতাব্দীর ভারতীয় অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:তামিল টেলিভিশনের অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:তেলুগু অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:তামিল অভিনেত্রী
বিষয়শ্রেণী:ভারতীয় অভিনয়শিল্পী-রাজনীতিবিদ
অনিতা সিং রাজপুত

**অনিতা সিং রাজপুত** হলেন উত্তরপ্রদেশের একজন ভারতীয় রাজনীতিবিদ।

## শিক্ষা
১৯৯৯ সালে তিনি পান্ত নগরের জিবি পান্ত বিশ্ববিদ্যালয় থেকে কৃষিতে ডক্টরেট ডিগ্রি অর্জন করেন।

## রাজনৈতিক জীবন
প্রাথমিকভাবে তিনি জনসমক্ষে একজন সাধারণ লেবেল কর্মী ছিলেন। ২০১৭ সালে তিনি ভারতীয় জনতা পার্টির প্রার্থী হিসেবে দেবাই (বিধানসভা নির্বাচনী এলাকা) থেকে উত্তরপ্রদেশের বিধানসভার সদস্য নির্বাচিত হন। এই নির্বাচনে তিনি ১,১১,৮০৭ ভোট পেয়েছিলেন।

## তথ্যসূত্র

বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:উত্তরপ্রদেশ বিধানসভার নারী সদস্য
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:উত্তরপ্রদেশের ভারতীয় জনতা পার্টির রাজনীতিবিদ
বিষয়শ্রেণী:উত্তরপ্রদেশ বিধানসভার সদস্য ২০১৭-২০২২
বিষয়শ্রেণী:জীবিত ব্যক্তি
বিষয়শ্রেণী:বুলন্দশহরের ব্যক্তি
নেহা খান

**নেহা খান** একজন ভারতীয় মডেল এবং অভিনেত্রী যিনি মারাঠি, মালায়ালাম এবং বলিউড ছবিতে কাজ করেন। তিনি জি মারাঠির টিভি ধারাবাহিক *দেবমানুষে* এসিপি দিব্যা সিং চরিত্রে অভিনয় করার জন্য সবচেয়ে বেশি পরিচিতি পান।

## জীবনের প্রথমার্ধ
নেহার জন্ম মহারাষ্ট্রের অমরাবতীতে এক মুসলিম পরিবারে। অষ্টম শ্রেণীতে পড়ার সময় তিনি সৌন্দর্য প্রতিযোগিতায় অংশগ্রহণ শুরু করেন এবং ১৫ বছর বয়সে *প্রিন্সেস অফ মহারাষ্ট্র* পুরস্কার জিতে নেন।&#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (April 2018)">তথ্যসূত্র প্রয়োজন</span>]]* &#x5D;

## অভিনয় জীবন
২০১৪ সালে নেহা শার্লিন চোপড়া অভিনীত এবং শাজিয়েম পরিচালিত বহুভাষিক সিনেমা *ব্যাড গার্ল*  -এ একটি চরিত্রে অভিনয় করার প্রস্তাব পান যার জন্য তিনি মুম্বাই চলে আসেন।  &#x5B; *[[উইকিপিডিয়া:যাচাইযোগ্যতা|<span title="The material near this tag failed verification of its source citation(s). (April 2018)">যাচাইকরণ ব্যর্থ হয়েছে</span>]]* &#x5D; তিনি সিনেমাটিতে দীপিকা নামের একজন মডেলের চরিত্রে অভিনয় করেছিলেন। তিনি অনুপম খেরের অভিনয় স্কুলে যোগ দেন এবং ২০১৪ সালের জুন মাসে, তাকে *উভা* সিনেমায় একটি ছোট চরিত্রে অভিনয় করতে দেখা যায়। তিনি ২০১৫ সালের আগস্টে মুক্তিপ্রাপ্ত মারাঠি ছবি *গুরুকুল* -এ কামিনী চরিত্রে অভিনয় করেছিলেন।

২০১৬ সালে, তিনি *ঘায়াল: ওয়ান্স এগেইন*  চলচ্চিত্রে রেনু ভূমিকায় অভিনয় করেন। এরপর তিনি ২০১৭ সালে তিনি মালয়ালম চলচ্চিত্র *১৯৭১: বিয়ন্ড বর্ডারস*  -এ একজন ভারতীয় সেনাবাহিনীর জনসংযোগ কর্মকর্তার চরিত্রে অভিনয় করেন।

২০১৮ সালে তিনি মারাঠি সিনেমা *শিকারি* তে সাভিতা চরিত্রে অভিনয় করেন। একই বছরে হিন্দি চলচ্চিত্র *দ্য ডার্ক সাইড অব লাইফ: মুম্বাই সিটি*  -তে কাব্যা চরিত্রে অভিনয় করেন। ২০১৯ সালে তিনি মারাঠি ওয়েব সিরিজ *কালে ধন্দে*  -তে একটি সহায়ক চরিত্রে অভিনয় করেন, যা জনপ্রিয় ডিজিটাল গুনমাধ্যম জি৫ -এ মুক্তি পায়।

২০২২ সালে নেহা খান *অপারেশন রোমিও* চলচ্চিত্রে আদিত্যর বোনের চরিত্রে অভিনয় করেন। এরপর ২০২৩ সালে তিনি হিন্দি ও তেলুগু ভাষায় মুক্তিপ্রাপ্ত পৌরাণিক চলচ্চিত্র *আদিপুরুষ*  -এ ত্রিজটা চরিত্রে অভিনয় করেন। সম্প্রতি ২০২৪ সালে, তিনি মারাঠি চলচ্চিত্র *বাই গা*  -তে কাজ করেছেন।

টেলিভিশনের দিক থেকেও নেহা খান নিজের প্রতিভা প্রদর্শন করেছেন। ২০১৯ সালে তিনি মারাঠি টেলিভিশনের নৃত্য প্রতিযোগীতামূলক রিয়েলিটি শো *যুবা ড্যান্সিং কুইন* এ অংশগ্রহণ করেন। ২০২১ সালে মারাঠি সিরিয়াল *দেবমানুষ* এ এসিপি দিব্যা সিং চরিত্রে এবং *চলা হাওয়া ইয়েউ দা* -তে অভিনয় করেন। ২০২২ সালে, তিনি *ফু বাই ফু* অনুষ্ঠানের নবম মৌসুমে প্রতিযোগী হিসেবে অংশগ্রহণ করেন। এছাড়াও, তিনি *সাইবার ভার - হার স্ক্রিন ক্রাইম সিন* ওয়েব সিরিজে আশা চরিত্রে অভিনয় করেছেন।

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:মহারাষ্ট্রের অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:মহারাষ্ট্রের নারী মডেল
বিষয়শ্রেণী:জীবিত ব্যক্তি
বিষয়শ্রেণী:হিন্দি চলচ্চিত্র অভিনেত্রী
রিঙ্কি কোল

**রিঙ্কি কোল** (জন্ম ১৯৮৯) একজন ভারতীয় রাজনীতিবিদ। তিনি ১৩ মে ২০২৩ সাল থেকে আপনা দল (সোনেলাল) এর সাথে যুক্ত। তিনি ছানবে বিধানসভা কেন্দ্র থেকে উত্তরপ্রদেশ বিধানসভার সদস্য হিসেবে দায়িত্ব পালন করছেন। তিনি প্রাক্তন বিধানসভা সদস্য রাহুল প্রকাশ কোলের স্ত্রী।

## তথ্যসূত্র

বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:উত্তরপ্রদেশ বিধানসভার নারী সদস্য
বিষয়শ্রেণী:উত্তরপ্রদেশ বিধানসভার সদস্য ২০২২-২০২৭
বিষয়শ্রেণী:আপনা দল (সোনেলাল) এর রাজনীতিবিদ
বিষয়শ্রেণী:মির্জাপুর জেলার ব্যক্তি
বিষয়শ্রেণী:জীবিত ব্যক্তি
বিষয়শ্রেণী:১৯৮৯-এ জন্ম
লঙ্গর (সুফিবাদ)

[থাম্ব| [সুফিবাদ|সুফি খাজা মঈনুদ্দিন চিশতীর মাজারে লঙ্গর]]

**লঙ্গর** (ফার্সি: لنگر) দক্ষিণ এশিয়ার সুফি মুসলমানদের একটি প্রতিষ্ঠান। এখানে ধর্ম বা সমাজের ভেদাভেদ না করে গরিব-দুঃখীদের খাবার আর পানীয় দেওয়া হয়। সুফিবাদে এর শিকড় চিশতী তরিকার সঙ্গে জড়িত।

## ব্যুৎপত্তি
*লঙ্গর* মূলত একটি ফার্সি শব্দ। পরে এটি উর্দু, পাঞ্জাবি আর বাংলায় ‘লঙ্গর’ নামে ছড়িয়ে পড়ে।

## ইতিহাস
লঙ্গর প্রথা ও প্রতিষ্ঠানটি প্রথম শুরু করেন বাবা ফরিদ। তিনি চিশতি সুফি সম্প্রদায়ের একজন মুসলিম ছিলেন। দ্বাদশ এবং ত্রয়োদশ শতাব্দীতে ভারতীয় উপমহাদেশের সুফিদের মধ্যে লঙ্গরের প্রথা ইতিমধ্যেই জনপ্রিয় ছিল। ১৬২৩ সালে সংকলিত *জাওয়াহির আল-ফারিদি* গ্রন্থে এই প্রথার প্রসার সম্পর্কে উল্লেখ করা হয়েছে। পরবর্তীতে এই প্রতিষ্ঠান ও শব্দটি শিখ সম্প্রদায় গ্রহণ করে।

লঙ্গরে খাদ্য একটি বিশাল পাত্রে পরিবেশন করা হয় যাকে *দেগ*  বলা হয়। এটি দরগাহ (সুফি তীর্থস্থান)-এর চত্বরে থাকে।

### ধর্মীয় অর্থ

* গরিবদের খাবার দেওয়ার সুফিদের রীতি। বিশেষ করে চিশতি সম্প্রদায়ের, একটি বড় ঐতিহ্য।

সুফি সাহিত্য ও রচনাগুলিতে মিষ্টি খাদ্য (যেমন চিনি, গুড়) পবিত্রতা ও আল্লাহর নৈকট্যের প্রতীক হিসেবে ব্যবহৃত হয়। লবণকে পবিত্রতা ও সততার প্রতীক হিসেবে ধরা হয়। কাঁচা গম থেকে রুটি তৈরির প্রক্রিয়াকে সুফিদের আধ্যাত্মিক জীবনের উন্নতির সঙ্গে তুলনা করা হয়।

সুফি ধর্মীয় আচার-অনুষ্ঠান (যিকির) মহিমা ও প্রশংসার মাধ্যমে আল্লাহকে স্মরণে করা হয়। গান, নাচ এবং ঢোল বাজানো সাধারণত এই ধরনের আচার-অনুষ্ঠানের অংশ। পাশাপাশি খাবার ভাগাভাগিও করা হয়ে থাকে। শিখ সম্প্রদায়ও লঙ্গরের ঐতিহ্য গ্রহণ করেছিল। সেখানেও এটি একই নামে পরিচিত।

## লঙ্গর খানা
*লঙ্গর খানা*য় সবার জন্য লঙ্গর বিতরণ করা হয়। এর অর্থ ‘ভিক্ষাঘর’। বড় দরগাহে *সাহাম চিরাগ* (আঙিনার প্রদীপ)-এর দুপাশে দুটি *দেগ* (রান্নার বড় পাত্র) থাকে। এগুলো পাথরের শক্ত গাঁথনিতে বসানো হয়। এতে চাল, চিনি, ঘি আর শুকনো ফল মিশিয়ে সুস্বাদু খাবার রান্না হয়। এটি *তাবারক* হিসেবে সবাইকে দেওয়া হয়। বড় *দেগ*-এর প্রান্তের পরিধি ৩.১ মিটার (প্রায় ১০ ফুটের একটু বেশি)। এতে ৭০ মণ চাল রান্না করা যায়। ছোট *দেগ*-এ রান্না হয় ২৮ মণ। আজমেরের দরগাহে এর একটি সম্রাট আকবর ১৫৬৭ খ্রিস্টাব্দে দিয়েছিলেন। রাজপুত্র বা ধনী তীর্থযাত্রীরা সাধারণত উরসের সময় এই *দেগ*-এ রান্নার আয়োজন করেন।

### আজমিরের লঙ্গর খানা
বড় দেগ: সাহান-ই-চিরাঘের ভিতরে এবং বুলন্দ দরওয়াজার ডান পাশে বারি দেগ অবস্থিত। সম্রাট আকবর চিত্তৌরগড় যুদ্ধে জয়ী হলে পায়ে হেঁটে আজমির শরীফ পরিদর্শনের প্রতিশ্রুতি দিয়েছিলেন এবং একটি বড় কড়াই উপহার দিয়েছিলেন। তাই যুদ্ধ জয়ের পর তিনি তার কথা রেখেছিলেন। কড়াইয়ের পরিধি (ডিগ্রি) হল । এতে একবারে ১২৫ মণ চাল রান্না করা যায়। এটি ১৫৬৮-৬৯ খ্রিস্টাব্দে (হিজরি ৯৭৬) দেওয়া হয়।

ছোট দেগ: এটি সাহান-ই-চিরাঘের ভিতরে বুলন্দ দরওয়াজার বাম দিকে অবস্থিত। এটি সুলতান নূরউদ্দিন জাহাঙ্গীর হিজরি ১০১৩ সনে (১৬০৪/১৬০৫ খ্রিস্টাব্দ) উপহার দিয়েছিলেন। এতে একবারে ৮০ মণ চাল রান্না করা যায়।

## তথ্যসূত্র


বিষয়শ্রেণী:বিনামূল্যে খাবার
বিষয়শ্রেণী:ভারতে সুফিবাদ
সাবিত্রী কাঠেরিয়া

**সাবিত্রী কাঠেরিয়া** একজন ভারতীয় রাজনীতিবিদ। তিনি ভারতের উত্তরপ্রদেশের ১৭তম বিধানসভার সদস্য ছিলেন। তিনি উত্তরপ্রদেশের ইটাওয়া জেলার ' ভারথানা ' নির্বাচনী এলাকার প্রতিনিধিত্ব করেছেন।

## রাজনৈতিক জীবন
সাবিত্রী কাঠেরিয়া ভারতীয় জনতা পার্টির প্রার্থী হিসেবে উত্তরপ্রদেশ বিধানসভা নির্বাচনে প্রতিদ্বন্দ্বিতা করেছিলেন এবং তার নিকটতম প্রতিদ্বন্দ্বী সমাজবাদী পার্টির কমলেশ কুমার কাঠেরিয়াকে ১,৯৬৮ ভোটের ব্যবধানে পরাজিত করেছিলেন।

## পদসমূহ

## তথ্যসূত্র

বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:উত্তরপ্রদেশ বিধানসভার নারী সদস্য
বিষয়শ্রেণী:উত্তরপ্রদেশের ভারতীয় জনতা পার্টির রাজনীতিবিদ
বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:উত্তরপ্রদেশ বিধানসভার সদস্য ২০১৭-২০২২
বিষয়শ্রেণী:ইটাওয়া জেলার ব্যক্তি
থেসনি খান

**থেসনি খান** হলেন একজন ভারতীয় অভিনেত্রী যিনি মালায়ালাম চলচ্চিত্র এবং টেলিভিশন জগতের পরিচিত মুখ। তিনি নাটকের মঞ্চেও অভিনয় করেন। ১৯৮৮ সালে *ডেইজি* চলচ্চিত্রের মাধ্যমে তিনি অভিনয় জগতে আত্মপ্রকাশ করেন। তিনি চরিত্রাভিনয়ের জন্য ব্যাপকভাবে পরিচিত।  ২০২০ সালে, থেসনি মালায়ালাম টিভি চ্যানেলের রিয়েলিটি টিভি অনুষ্ঠান *বিগ বসের* দ্বিতীয় মরসুমের একজন প্রতিযোগী ছিলেন। থেসনি বর্তমানে ইউটিউব চ্যানেল **থেজবিনস**-এর একজন সক্রিয় তারকা ভ্লগার ।

## ব্যক্তিগত জীবন
থেসনির বাবা আলী খান ছিলেন একজন জাদুকর। তার শৈশবকালে, থেসনি বিভিন্ন মঞ্চে পরিচালিত জাদু প্রদর্শনীতে তার বাবাকে সহায়তা করতেন।  পরে থেসনি কোচিন কলাভবনে পড়াশোনা করেন।

## অভিনয় জীবন
থেসনি খান মূলত মালয়ালম চলচ্চিত্রে তার অভিনয়ের জন্য পরিচিত। তার অভিনয় জীবন শুরু হয় ১৯৮৮ সালে, যখন তিনি *ডেইজি* চলচ্চিত্রের মুখ্য চরিত্র ডেইজির সহপাঠীর ভূমিকায় অভিনয় করেন। একই বছরে তিনি *আপারান*  এবং ভৈষালি (থোজি চরিত্রে) -এই দুই চলচ্চিত্রে অভিনয় করেন। এরপর তিনি *মূন্নাম পক্ষম* চলচ্চিত্রে বানী চরিত্রে অভিনয় করেন।

পরবর্তী বছরগুলোতে থেসনি খান মালয়ালম চলচ্চিত্র জগতের অনেক প্রকল্পে ধারাবাহিকভাবে অভিনয় করেন। ১৯৮৯ সালে তিনি *দশরথম* সিনেমায় একজন নার্সের চরিত্রে অভিনয় করেন। এরপর ১৯৯০ সালে *ইন হরিহর নগর* চলচ্চিত্রে মহাদেবনের প্রেমিকার চরিত্রে অভিনয় করেন। একই বছরে তিনি *শুভযাত্রা, কলিক্কালম, গজকেসরিয়োগম, স্নেহম* এবং *মুখম* সহ আরও অনেক সিনেমায় অভিনয় করেন।

থেসনি ১৯৯১ সালে *গডফাদার* চলচ্চিত্রে মার্সি চরিত্রে অভিনয় করেন। সেই বছর মুক্তিপ্রাপ্ত *কিলুক্কাম্পেট্টি* চলচ্চিত্রে তার বিশেষ উপস্থিতি ছিল। *এন্নুম নান্মাকাল*(১৯৯১) চলচ্চিত্রে তিনি সারদা চরিত্রে অভিনয় করেন।

১৯৯২ সালে তিনি *আয়ালাথে আধেহম, কল্লান কপ্পালিল থানে, এন্নোডু ইষ্টাম কুডামো* এবং *মাই ডিয়ার মুথাচ্চান* সহ আরও আটটি সিনেমায় অভিনয় করেন।

পরবর্তী বছরগুলোতে থেসনি খান *উপ্পুকন্দম ব্রাদার্স (১৯৯৩), কাম্বোলাম (১৯৯৪), কিং সোলোমন (১৯৯৫) এবং কিরীড়মিল্লাথা রাজক্কান্মার (১৯৯৬)* সহ অসংখ্য চলচ্চিত্রে গুরুত্বপূর্ণ ভূমিকা পালন করেন।

২০০০ সালের পর থেকে তিনি বেশিরভাগ ছোট চরিত্রে অভিনয় করেছেন, যেমন *কোচু কোচু সন্তোষাঙ্গাল (২০০০), সুন্দর পুরুষান (২০০১),* এবং *এন্নাটে চিন্থা বিষয়ম (২০০৮)।* তিনি *পোক্কিরি রাজা (২০১০), ডায়মন্ড নেকলেস (২০১২), তাপ্পানা (২০১২),* এবং *পুন্যালান আগরবাত্তিস (২০১৩)* সিনেমাগুলোতেও অভিনয় করেছিলেন।

সাম্প্রতিক বছরগুলোতে তিনি  *কামত অ্যান্ড কামত(২০১৩),* *অমর আকবর অ্যান্টনি (২০১৫), ডারভিন্টে পরিণামম (২০১৬), ভাইয়্যা ভাইয়্যা (২০১৪)* এবং *মধুরা রাজা (২০১৯)* সিনেমায় অভিনয় করেছেন।

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:ভারতীয় কণ্ঠাভিনেত্রী
বিষয়শ্রেণী:মালয়ালম টেলিভিশন অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:২০শ শতাব্দীর ভারতীয় অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:কোচির অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:ভারতীয় মুসলিম
বিষয়শ্রেণী:ভারতীয় মঞ্চ অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
স্ট্যাফিলোকোকাল এন্টারাইটিস

**স্ট্যাফিলোকক্কাল এন্টারাইটিস** হল একটি প্রদাহ যা সাধারণত স্ট্যাফ এন্টারোটক্সিন দ্বারা দূষিত পদার্থ খাওয়া বা পান করার কারণে হয়। ব্যাকটেরিয়া নয়, বিষ ক্ষুদ্রান্ত্রে বসতি স্থাপন করে এবং প্রদাহ এবং ফোলাভাব সৃষ্টি করে। এর ফলে পেটে ব্যথা, খিঁচুনি, পানিশূন্যতা, ডায়রিয়া এবং জ্বর হতে পারে।

যেহেতু মানুষই এর প্রধান উৎস, তাই খাদ্যে অণুজীবের প্রবেশের সবচেয়ে সাধারণ উপায় হল ক্রস-দূষণ। যেসব খাবার বেশি পরিমাণে প্রস্তুত করা হয়, সেগুলোই বেশি ঝুঁকিপূর্ণ।স্ট্যাফিলোকক্কাস অরিয়াস একটি প্রকৃত খাদ্য বিষক্রিয়াকারী জীব। ক্রিম-ভরা বেকড পণ্য, মুরগির মাংস, গ্রেভি, ডিম, মাংসের সালাদ, পুডিং এবং শাকসবজির মতো খাবারে কয়েক ঘন্টা ধরে বৃদ্ধি পেলে এটি একটি তাপ-স্থিতিশীল এন্টারোটক্সিন তৈরি করে। যেসব খাবারে পচনের কোনও লক্ষণ নেই, যেমন দুর্গন্ধ, রঙ, গন্ধ, গঠন বা স্বাদের পরিবর্তন, ইত্যাদি, সেখানে বিষাক্ত পদার্থ বিপজ্জনক পরিমাণে উপস্থিত থাকতে পারে।

এন্টেরাইটিস হলো ক্ষুদ্রান্ত্রের প্রদাহ। এটি সাধারণত ব্যাকটেরিয়া বা ভাইরাস দ্বারা দূষিত খাবার বা পানীয়ের কারণে হয়। ব্যাকটেরিয়া এবং/অথবা বিষ ক্ষুদ্রান্ত্রে বসতি স্থাপন করে এবং প্রদাহ এবং ফোলাভাব সৃষ্টি করে। এর ফলে পেটে ব্যথা, খিঁচুনি, ডায়রিয়া, জ্বর এবং পানিশূন্যতা দেখা দিতে পারে। অন্যান্য ধরণের এন্টারাইটিস রয়েছে, যার মধ্যে রয়েছে: ব্যাকটেরিয়াল গ্যাস্ট্রোএন্টেরাইটিস, *ক্যাম্পাইলোব্যাক্টর* এন্টেরাইটিস, *[[এশেরিকিয়া কোলাই|ই. কোলাই]]* এন্টেরাইটিস, রেডিয়েশন এন্টেরাইটিস, *সালমোনেলা* এন্টেরাইটিস এবং *শিগেলা* এন্টেরাইটিস।

## তথ্যসূত্র

বিষয়শ্রেণী:প্রদাহ
বিষয়শ্রেণী:অন্ত্রের সংক্রামক রোগ
চন্দ্রা লক্ষ্মণ

**চন্দ্রা লক্ষ্মণ** একজন ভারতীয় অভিনেত্রী। তিনি ২০০২ সালের তামিল ছবি *মানসেল্লাম* -এর মাধ্যমে অভিনয় জগতে আত্মপ্রকাশ করেন এবং তারপর থেকে তিনি বিভিন্ন মালায়ালাম ও তামিল ছবি এবং টিভি সিরিজে অভিনয় করেছেন। তিনি টিভি ধারাবাহিকে *স্বন্তাম*, *মেঘাম*, *কোলাঙ্গাল* এবং *কাধালিক্কা নেরামিল্লাইতে* সান্দ্রা নেলিকাদান, রিনি চন্দ্রশেখর, গঙ্গা এবং দিব্যা চরিত্রে অভিনয়ের জন্য সর্বাধিক পরিচিত।

## ব্যক্তিগত জীবন
চন্দ্রা লক্ষণ তিরুবনন্তপুরমের একটি ব্রাহ্মণ পরিবারে লক্ষ্মণ কুমার এবং মালতীর ঘরে জন্মগ্রহণ করেন। তার পরিবার পরে চেন্নাইতে চলে আসে, যেখানে তিনি তার স্কুল এবং স্নাতকোত্তর পড়াশোনাও করেন।  তিনি চেন্নাইয়ের জে. এন স্কুল, এমজিআর ইনস্টিটিউট অফ হোটেল ম্যানেজমেন্ট এবং মাদ্রাজ বিশ্ববিদ্যালয় থেকে শিক্ষা লাভ করেন। 

তিনি অভিনেতা তোশ ক্রিস্টির সাথে বিবাহবন্ধনে আবদ্ধ। ২০২২ সালের অক্টোবরে তিনি একটি পুত্র সন্তানের জন্ম দেন।&#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (January 2023)">তথ্যসূত্র প্রয়োজন</span>]]* &#x5D;

## কর্মজীবন
চন্দ্রা একজন প্রশিক্ষিত ভারতনাট্যম নৃত্যশিল্পী। তিনি যখন হোটেল ম্যানেজমেন্ট প্রশিক্ষণ নিচ্ছিলেন, তখন পরিচালক সন্তোষ তাকে দেখেন এবং তার চলচ্চিত্র *মানসেল্লামে* তাকে নেওয়ার সিদ্ধান্ত নেন। 

২০০২ সালের তামিল ছবি *মানসেল্লাম-* এর মাধ্যমে অভিনয় জগতে আত্মপ্রকাশ করেন, যেখানে তিনি ছবির প্রধান অভিনেতা শ্রীকান্তের বোনের চরিত্রে অভিনয় করেন। এই ছবিতে তার অভিনয়ের মাধ্যমে মালায়ালাম চলচ্চিত্র জগতে তার প্রবেশ সম্ভব হয়েছিল। চন্দ্রা পৃথ্বীরাজ সুকুমারন অভিনীত *স্টপ ভায়োলেন্স* (২০০২) চলচ্চিত্রে প্রধান নারী চরিত্রের ভূমিকায় অভিনয় করেছিলেন।  পরবর্তীকালে, তিনি *চক্রম*, *বলরাম ভার্সেস তারাদাস* এবং *খাকির* মতো মালায়ালাম সিনেমায় বেশ কয়েকটি পার্শ্ব চরিত্রে অভিনয় করেছিলেন। 

তিনি টিভি ধারাবাহিকে অভিনয়ের মাধ্যমে জনপ্রিয় হয়ে ওঠেন।  তিনি প্রথম *সোয়ানথাম* ধারাবাহিকে অভিনয় করেন, যেখানে তিনি সান্দ্রা নেল্লিকাদান নামের একজন খলনায়িকা চরিত্রে অভিনয় করেন, যা সমালোচকদের দ্বারা অত্যন্ত প্রশংসিত হয় ।  এরপর তিনি *দেবীর* মতো ধারাবাহিকে অভিনয় করেন, যেখানে তিনি একটি ঘরোয়া চরিত্রে অভিনয় করেন। এরপর তিনি *নেদুমুদি ভেনু* -তে পুনরায় খলনায়িকা চরিত্রে অভিনয় করেন।  *মেঘাম* ছবিতে রিনি চন্দ্রশেখরের চরিত্রে অভিনয়ের জন্য তিনি প্রশংসিত হন এবং বেশ কয়েকটি পুরস্কারও পেয়েছিলেন।  তামিল ভাষায়, তিনি বিখ্যাত *কোলাঙ্গাল* - ধারাবাহিকে গঙ্গা চরিত্রে অভিনয়ের পর তিনি খ্যাতি অর্জন করেন। এখানে তিনি অভিনেত্রী দেবযানীর সাথে অভিনয় করেছিলেন। এছাড়াও তিনি জনপ্রিয় ধারাবাহিক *কাধালিক্কা নেরামিল্লাই* এবং *বসন্তাম-* এ যথাক্রমে দিব্যা এবং আখিলা চরিত্রে অভিনয়ের জন্য সুপরিচিত।  তিনি কিছু বিজ্ঞাপনেও অভিনয় করেছেন। তিনি সেরা নেতিবাচক চরিত্রের জন্য এশিয়ানেট টেলিভিশন পুরস্কার (২০০৫, ২০০৬) সহ বেশ কয়েকটি প্রশংসা জিতেছেন।

## তথ্যসূত্র

বিষয়শ্রেণী:মালয়ালম টেলিভিশন অভিনেত্রী
বিষয়শ্রেণী:তামিল টেলিভিশনের অভিনেত্রী
বিষয়শ্রেণী:তেলুগু টেলিভিশনের অভিনেত্রী
বিষয়শ্রেণী:তিরুবনন্তপুরমের অভিনেত্রী
বিষয়শ্রেণী:চেন্নাইয়ের অভিনেত্রী
বিষয়শ্রেণী:১৯৮৩-এ জন্ম
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:ভারতীয় টেলিভিশন অভিনেত্রী
কালিয়ার শরীফ

**পিরান কালিয়ার শরীফ** বা **কালিয়ার শরীফ দরগাহ** বা **দরগাহ সাবির পাক** হল দরগাহ (সুফি সমাধি) হলো ১৩ শতকের চিশতী ধারার সুফি আলাউদ্দিন সাবির কালিয়ারি ( **সাবির পাক** ) এর দরগাহ। এটি ভারতের উত্তরাখণ্ডের হরিদ্বার এবং রুরকির কাছে অবস্থিত। এটি ভারতের মুসলিমদের জন্য একটি অত্যন্ত সম্মানিত তীর্থস্থান। হিন্দু ও অন্যান্য ধর্মের অনুসারীদের কাছেও  এটি সমানভাবে পবিত্র। দিল্লি সালতানাতের আফগান শাসক ইব্রাহিম লোদী এই দরগাটি নির্মাণ করেছিলেন।

সাবির পাক ছিলেন বাবা ফরিদের ভাগ্নে এবং উত্তরসূরী। একইসাথে চিশতী তরিকার সাবিরিয়া শাখার প্রতিষ্ঠাতাও ছিলেন।

## আলাউদ্দিন আলী আহমদ সাবির কালিয়ারী
আলাউদ্দিন সাবির কালিয়ারি ১১৯৬ খ্রিস্টাব্দে হেরাতে বাবা ফরিদের বড় বোন জমিলা খাতুনের ঘরে জন্মগ্রহণ করেন। ১২০৪ সালে তাঁর বাবা সৈয়দ আবুল রহিমের মৃত্যুর পর, তাঁর মা তাঁকে পাকপট্টনে বাবা ফরিদের কাছে নিয়ে যান। বাবা ফরিদ তাঁকে শিষ্য হিসেবে গ্রহণ করেন এবং লঙ্গরের দায়িত্ব দেন।

অনেকদিন পর যখন আলাউদ্দিনের মা তাঁর সঙ্গে দেখা করতে আসেন। তিনি তাঁকে দুর্বল দেখে বাবা ফরিদের কাছে এর কারণ জানতে চান। বাবা ফরিদ বলেন, তাকে রান্নাঘরের দায়িত্ব দেওয়া হয়েছিল। তাই খাবারের অভাব হওয়ার কথা নয়।

আলাউদ্দিন ব্যাখ্যা দেন, তিনি রান্নাঘরের দায়িত্বে থাকলেও বাবা ফরিদ তাঁকে সেখান থেকে খাওয়ার কথা বলেননি। তিনি ফাঁকা সময়ে জঙ্গলে গিয়ে খাবার সংগ্রহ করে খেতেন। তাঁর এই ধৈর্য ও ত্যাগ দেখে মুগ্ধ হয়ে বাবা ফরিদ তাঁকে ‘সাবির’ (অর্থ: ‘ধৈর্যশীল’) উপাধি দেন।

১২৫৩ খ্রিস্টাব্দে বাবা ফরিদ তাঁকে কালিয়ারের রক্ষক হিসেবে নিযুক্ত করেন। তারপর আলাউদ্দিন সাবির কালিয়ারি কালিয়ারে পৌঁছান। সেখানেই জীবনের বাকি দিন কাটান। ৬৯০ হিজরি (১২৯১ খ্রিস্টাব্দ) সালের ১৩ রবিউল আউয়ালে তিনি মৃত্যুবরণ করেন।

## দরগায় গুলার গাছ
কালিয়ার শরীফ দরগা কমপ্লেক্সে একটি উল্লেখযোগ্য গুলার গাছ রয়েছে। অনেকে এই গাছের ফল *তাবারুক*  হিসেবে নিয়ে যান। বিশ্বাস করে যে এতে আশীর্বাদ (বরকত) পাওয়া যায়। বলা হয়ে থাকে পবিত্র সুফি সাধকরা গুলার গাছের ছায়ায় ধ্যান করতেন।
থাম্ব|দরগাহ সাবির পাক, কালিয়ারের বিখ্যাত গুলার গাছ

## স্থান
থাম্ব|দরগায় একটি সন্ধ্যা (২০২৪)।
রুরকি শহরের উপকণ্ঠে অবস্থিত, এই দরগাটি পর্যটক এবং ভক্ত উভয়ের কাছেই একটি শ্রদ্ধেয় গন্তব্য। এর রহস্যময় শক্তির জন্য বিখ্যাত।  ভারত এবং বিদেশ থেকে বিভিন্ন ধর্মের লক্ষ লক্ষ ভক্ত আসেন।

## পিরান কালিয়ার শহর
শতাব্দীর পর শতাব্দী ধরে, মাজারটিকে ঘিরে একটি ছোট শহর গড়ে ওঠে। পরে এটি পিরান কালিয়ার নামে পরিচিতি লাভ করে। পরবর্তী ইতিহাসে, ভারতের প্রথম বাষ্পীয় ইঞ্জিন ‘মেরি লিন্ড’ (ইংল্যান্ড থেকে বিশেষভাবে আনা) ১৮৫১ সালের ২২ ডিসেম্বর রুরকি থেকে পিরান কালিয়ার পর্যন্ত চলে। এটি ছিল বোম্বাই থেকে থানে পর্যন্ত প্রথম যাত্রীবাহী ট্রেন চলার (১৮৫৩) দুই বছর আগের ঘটনা। বেঙ্গল স্যাপার্সের তত্ত্বাবধানে পরিচালিত এই রেললাইনটি উচ্চ গঙ্গা খালের জলপথ নির্মাণের জন্য পীরান কালিয়ার থেকে ১০ কিলোমিটার (৬.২ মাইল) দূরে মাটি পরিবহনের কাজে ব্যবহৃত হয়েছিল।

## আইনসভা
পিরান কালিয়াতে উত্তরাখণ্ড বিধানসভা কেন্দ্র আছে। এটি হরিদ্বার লোকসভা কেন্দ্রের অংশ।

## তথ্যসূত্র


## বহিঃসংযোগ

* পিরান কালিয়ার –  কার্থেজ কলেজ ওয়েবসাইটে 
* উত্তরাখণ্ড পর্যটন দপ্তরের ওয়েবসাইটে পিরান কালিয়ার দরগাহ
* হরিদ্বার জেলা প্রশাসনের ওয়েবসাইটে পিরান কালিয়ার

বিষয়শ্রেণী:ভারতের সুফি মাজার
বিষয়শ্রেণী:হরিদ্বার জেলা
প্রতিভা শুক্লা

**প্রতিভা শুক্লা** একজন ভারতীয় রাজনীতিবিদ এবং উত্তরপ্রদেশ বিধানসভার সদস্য ছিলেন।

## ব্যক্তিগত জীবন
তিনি কানপুরের বিলহাউর তহসিলের রাধান গ্রামে জন্মগ্রহণ করেন।&#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (August 2022)">তথ্যসূত্র প্রয়োজন</span>]]* &#x5D;

## শিক্ষা
তিনি ১৯৮০ সালে কানপুরের সিএসজেএম বিশ্ববিদ্যালয় থেকে স্নাতকোত্তর ডিগ্রি অর্জন করেন।

## রাজনৈতিক জীবন
প্রাথমিকভাবে তিনি জনসাধারণের মধ্যে মৌলিক সমাজকর্মী হিসেবে কাজ করেন। তিনি ২০০৬ সালে রাজনৈতিক দল বহুজন সমাজবাদী পার্টিতে যোগদান করেন।

* ২০০৭: বহুজন সমাজ পার্টির প্রার্থী হিসেবে চৌবেপুর (বিধানসভা কেন্দ্র) থেকে উত্তরপ্রদেশের বিধানসভার সদস্য নির্বাচিত হন। 
* ২০১৭: ভারতীয় জনতা পার্টির প্রার্থী হিসাবে আকবরপুর-রানিয়া (বিধানসভা কেন্দ্র) থেকে উত্তরপ্রদেশের বিধানসভার সদস্য হিসাবে নির্বাচিত হন। এই নির্বাচনে তিনি ৮৭,৪৩০ ভোট পেয়েছেন।  
* ২০২২: আকবরপুর রানিয়া নির্বাচনী এলাকা থেকে বিধানসভার সদস্য নির্বাচিত হন এবং মহিলা কল্যাণ, বাল বিকাশ এভম পুস্তহারের দপ্তরের প্রতিমন্ত্রী হিসেবে শপথ গ্রহণ করেন।&#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (August 2022)">তথ্যসূত্র প্রয়োজন</span>]]* &#x5D;

## তথ্যসূত্র

বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:উত্তরপ্রদেশ বিধানসভার নারী সদস্য
বিষয়শ্রেণী:উত্তরপ্রদেশের বহুজন সমাজ পার্টির রাজনীতিবিদ
বিষয়শ্রেণী:উত্তরপ্রদেশ বিধানসভার সদস্য ২০০৭-২০১২
বিষয়শ্রেণী:উত্তরপ্রদেশ বিধানসভার সদস্য ২০২২-২০২৭
বিষয়শ্রেণী:১৯৬০-এ জন্ম
বিষয়শ্রেণী:উত্তরপ্রদেশের ভারতীয় জনতা পার্টির রাজনীতিবিদ
বিষয়শ্রেণী:উত্তরপ্রদেশ বিধানসভার সদস্য ২০১৭-২০২২
বিষয়শ্রেণী:কানপুরের রাজনীতিবিদ
বিষয়শ্রেণী:জীবিত ব্যক্তি
স্মিনু জিন্দাল

**স্মিনু জিন্দাল** (জন্ম: ১৮ই জানুয়ারী ১৯৭৩) একজন ভারতীয় শিল্পপতি। তিনি জিন্দাল এসএডব্লিউ লিমিটেডের ব্যবস্থাপনা পরিচালক এবং স্বয়ম-এর প্রতিষ্ঠাতা-চেয়ারপার্সন, এটি স্মিনু জিন্দাল ট্রাস্ট এবং ভারতের শীর্ষস্থানীয় অ্যাক্সেসিবিলিটি রাইটস সংগঠনের একটি উদ্যোগ। তিনি ২০০১ সালে ইন্দ্রেশ বাত্রার সাথে বিবাহ বন্ধনে আবদ্ধ হন। তাঁদের দুই পুত্র সন্তান, অনভ বাত্রা এবং অর্জন বাত্রা। তিনি ২২ বিলিয়ন মার্কিন ডলারের ওপি জিন্দাল গ্রুপের সদস্য।

স্মিনু জিন্দাল ২০০১ সালের ফেব্রুয়ারিতে জিন্দাল এসএডব্লিউ লিমিটেডের ব্যবস্থাপনা পরিচালক হিসেবে নিযুক্ত হন। তিনি ২০১১ সালের অক্টোবর থেকে ২০১৬ সালের আগস্ট মাস পর্যন্ত হেক্সা ট্রেডেক্স লিমিটেডের ব্যবস্থাপনা পরিচালকের পদেও অধিষ্ঠিত ছিলেন। তিনি ২০০৭ সাল থেকে *অ্যাসোচেম ন্যাশনাল কাউন্সিল অন আয়রণ অ্যাণ্ড স্টিল*-এর চেয়ারপারসন।

## প্রারম্ভিক জীবন
স্মিনু রাজস্থানের জয়পুরের মর্যাদাপূর্ণ মহারানি গায়ত্রী দেবী গার্লস পাবলিক স্কুল এবং নতুন দিল্লির প্রেজেন্টেশন কনভেন্ট সিনিয়র সেকেণ্ডারি স্কুলে পড়াশোনা করেছেন। এরপর তিনি নতুন দিল্লির শ্রী রাম কলেজ অফ কমার্স (এসআরসিসি) থেকে বাণিজ্যে স্নাতক ডিগ্রি অর্জন করেন।

১১ বছর বয়সে, জয়পুর থেকে নতুন দিল্লি যাওয়ার সময় তিনি একটি দুর্ঘটনার শিকার হন, যার ফলে জীবনের বাকি সময় তাঁকে হুইলচেয়ারের সাহায্যেই চলাফেরা করতে হবে।

## ব্যবসায়
স্মিনু জিন্দাল ১৯ বছর বয়সে জিন্দাল এসএডব্লিউ লিমিটেডের একটি লোকসানে চলা কারখানায় ব্যবস্থাপনা প্রশিক্ষণার্থী হিসেবে (১লা আগস্ট ১৯৯২ থেকে ৩০শে জুন ১৯৯৪) যোগদান করেন। এরপর তাঁকে সেখানে নির্বাহী-কর্পোরেট প্ল্যানিং পদে উন্নীত করা হয় (১লা জুলাই ১৯৯৪ থেকে ৩১শে মার্চ ১৯৯৫)।

কোম্পানির সহযোগী প্রতিষ্ঠান জিন্দাল আইটিএফ (জেআইটিএফ) আরবান ইনফ্রাস্ট্রাকচারের অধীনে নগর উন্নয়ন, গার্হস্থ্য পরিবহন এবং সরবরাহ সহ নতুন ব্যবসায়িক ক্ষেত্রগুলিতে কোম্পানিকে উদ্যোগ নিতে স্মিনু জিন্দাল সহায়তা করেছিলেন।

## এসজেসিটি কর্তৃক "স্বয়ম" উদ্যোগের সূচনা
২০০০ সালের অক্টোবরে, এসজেসিটি একটি ওয়েব-পোর্টাল হিসেবে 'স্বয়ম' উদ্যোগ চালু করে।

## সদস্যপদ
তিনি ভারত সরকারের প্রতিবন্ধী ব্যক্তিদের কল্যাণে জাতীয় পুরস্কার কমিটির জুরি সদস্য ছিলেন।

## পুরস্কার এবং সম্মাননা

* এফআইসিসিআই লেডিস অর্গানাইজেশন (এফএলও) কর্তৃক ২০০৯ সালের বর্ষসেরা নারী উদ্যোক্তা পুরস্কার
* ওয়ার্ল্ড ইকোনমিক ফোরাম কর্তৃক ইয়ং গ্লোবাল লিডার্স (ওয়াইজিএল) ২০০৯
* ২০০৯ সালে এএসআই-এর সাথে যৌথভাবে জাতীয় পর্যটন শ্রেষ্ঠত্ব পুরস্কার
* জাতীয় পর্যটন পুরস্কার ২০১১-১২
* ২০১১ সালে ফরচুন ইণ্ডিয়া ম্যাগাজিন স্মিনু জিন্দালকে ভারতের ৩৮তম সবচেয়ে ক্ষমতাধর নারী হিসেবে চিহ্নিত করেছিল
* সমাজসেবা বিভাগে এশিয়া-প্যাসিফিক এন্টারপ্রাইজ লিডারশিপ অ্যাওয়ার্ড (এপেলা) (২০১২)
* ২০১৪ সালে ল'ওরিয়াল ফেমিনা উইমেন অ্যাওয়ার্ড
* গ্লোবাল ইয়ুথ আইকন অ্যাওয়ার্ডস ২০১৪
* গেটস স্বীকৃতি পুরস্কার ২০১৬
* স্মিনু জিন্দাল কর্পোরেট ডিভাস, হোয়াই আই ফেইলড? বইয়ে স্থান পেয়েছেন।

## তথ্যসূত্র

বিষয়শ্রেণী:দিল্লি বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ভারতীয় প্রতিবন্ধী অধিকার কর্মী
বিষয়শ্রেণী:২০শ শতাব্দীর ভারতীয় নারী ব্যবসায়ী
বিষয়শ্রেণী:২১শ শতাব্দীর ভারতীয় ব্যবসায়ী
বিষয়শ্রেণী:নারী শতকোটিপতি
বিষয়শ্রেণী:ভারতীয় শতকোটিপতি
বিষয়শ্রেণী:২০শ শতাব্দীর ভারতীয় ব্যবসায়ী
বিষয়শ্রেণী:দিল্লির নারী ব্যবসায়ী
বিষয়শ্রেণী:জীবিত ব্যক্তি
বিষয়শ্রেণী:১৯৭৩-এ জন্ম
দুর্গা কৃষ্ণা

**দুর্গা কৃষ্ণা** একজন ভারতীয় অভিনেত্রী যিনি মূলতমালায়ালাম চলচ্চিত্র জগতে তার অভিনয়ের জন্য পরিচিত। 

## প্রাথমিক জীবন
জন্মসূত্রে দুর্গা ভারতের কেরালার কোঝিকোরের বাসিন্দা। 

## ব্যক্তিগত জীবন
৫ এপ্রিল ২০২১ তারিখে, দুর্গা কৃষ্ণা তার নিজ অভিনীত *কনফেশনস অফ আ কাকু* চলচ্চিত্রের প্রযোজক অর্জুন রবীন্দ্রনকে বিয়ে করেন। 

## অভিনয় জীবন
দুর্গা কৃষ্ণা একজন ভারতীয় অভিনেত্রী, যিনি মালয়ালম চলচ্চিত্রে তার অভিনয় দক্ষতার মাধ্যমে খ্যাতি অর্জন করেছেন। ২০১৭ সালে তিনি চলচ্চিত্র জগতে পা রাখেন। তার প্রথম চলচ্চিত্র ছিল *ভিমানম*, যেখানে তিনি জানকী চরিত্রে অভিনয় করেন। এই চলচ্চিত্রের মাধ্যমে তিনি দর্শকদের মধ্যে নিজের ছাপ ফেলেন।

পরের বছর, ২০১৮ সালে, তিনি *প্রেতম ২* চলচ্চিত্রে অভিনয় করেন যেখানে তইনি অনু থাঙ্কম পওলোস নামক চরিত্রের ভূমিকা পালন করেন।

২০১৯ সালে দুর্গা কৃষ্ণা দুটি চলচ্চিত্রে অভিনয় করেন যাদের মধ্যে একটি হল *কুট্টিমামা* যেখানে তিনি 'অঞ্জলি জুনিয়র' চরিত্রে অভিনয় করেন।  এই বছরে তার দ্বিতীয় চলচ্চিত্র *লাভ অ্যাকশন ড্রামা* -তে তিনি 'স্বাথী' নামক ছোট চরিত্রে চরিত্রে অভিনয় করেন।

২০২১ সালে মুক্তি পায় তার আরেকটি গুরুত্বপূর্ণ চলচ্চিত্র *কনফেশনস অফ এ কাকু*, যেখানে তিনি 'শেরিন' চরিত্রে অভিনয় করেন।

২০২২ সালে দুর্গা কৃষ্ণা তার অভিনয় জীবনের আরও গুরুত্বপূর্ণ অধ্যায় রচনা করেন। তিনি *উদাল* সিনেমায় 'শাইনি' চরিত্রে অভিনয় করেন।  একই বছরে তিনি তার প্রথম এবং একমাত্র কন্নড় চলচ্চিত্র *টুয়েন্টি ওয়ান আওয়ার্স*-এ 'মাধুরী মেনন' চরিত্রে অভিনয় করেন। এছাড়াও, *কুদুক্কু ২০২৫* সিনেমায় 'ইভ' চরিত্রে এবং *কিং ফিশ* সিনেমায় 'কালিন্দি পওল' চরিত্রে অভিনয় করেন।

২০২৩ সালে তিনি *অনুরাগম* সিনেমায় 'নীথা' চরিত্রে অভিনয় করেন।

২০২৪ সালেও দুর্গা কৃষ্ণার ব্যস্ত অভিনয় জীবন অব্যাহত রাখেন। তিনি *আইয়ার ইন আরাবিয়া* সিনেমায় 'সায়রা' চরিত্রে এবং *মনোরথঙ্গল* চলচ্চিত্রের একটি স্ব্ল্প অব্ধির চরিত্র নবিসার ভূমিকায় অভিনয় করেন। একই বছরে মুক্তি পায় *ওরু অন্বেসনাথিন্তে থুড়ক্কম* চলচ্চিত্রে তিনি উপস্থিত ছিলেন।

তাছাড়া, দুর্গা কৃষ্ণা আগামী দিনে *রাম* চলচ্চিত্রে মীরা চরিত্রে অভিনয় করবেন বলে জানা গেছে।

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:কেরলের অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:জীবিত ব্যক্তি
অনিতা কমল

**অনিতা কমল** একজন ভারতীয় রাজনীতিবিদ। তিনি ভারতের উত্তরপ্রদেশের ১৭তম বিধানসভার সদস্য ছিলেন। তিনি উত্তরপ্রদেশের আম্বেদকর নগর জেলার আলাপুর (বিধানসভা কেন্দ্র) প্রতিনিধিত্ব করেছেন। তিনি ভারতীয় জনতা পার্টির সদস্য।

## প্রাথমিক জীবন এবং শিক্ষা
কমল ২৩শে মার্চ ১৯৮৬ সালে উত্তরপ্রদেশের আম্বেদকর নগর জেলার খাতামিপুর গ্রামে বাবা রাম পরীতের ঘরে জন্মগ্রহণ করেন। ২০০৬ সালে তিনি অবধেশ কুমারকে বিয়ে করেন। এই দম্পতির দুজন ছেলে রয়েছে। তিনি তফসিলি জাতি (চামার) সম্প্রদায়ের অন্তর্ভুক্ত। ২০১০ সালে তিনি বাবা বড়ুয়া দাস মহাবিদ্যালয় মারুইয়া আশ্রমে (অবধ বিশ্ববিদ্যালয়) যোগ দেন এবং স্নাতকোত্তর ডিগ্রি অর্জন করেন।

## রাজনৈতিক জীবন
কমল এক মেয়াদের জন্য বিধায়ক ছিলেন। প্রথম প্রচেষ্টাতেই তিনি বিধানসভা নির্বাচনে জয়লাভ করতে সফল হন। উত্তরপ্রদেশের ১৭তম বিধানসভা (২০১৭) নির্বাচনে, তিনি সমাজবাদী পার্টির প্রার্থী সঙ্গীতাকে ১২,৫১৩ ভোটের ব্যবধানে পরাজিত করেন।

## পদসমূহ

## তথ্যসূত্র

বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:উত্তরপ্রদেশ বিধানসভার নারী সদস্য
বিষয়শ্রেণী:১৯৮৬-এ জন্ম
বিষয়শ্রেণী:আম্বেদকর নগর জেলার ব্যক্তি
বিষয়শ্রেণী:জীবিত ব্যক্তি
বিষয়শ্রেণী:উত্তরপ্রদেশের ভারতীয় জনতা পার্টির রাজনীতিবিদ
বিষয়শ্রেণী:উত্তরপ্রদেশ বিধানসভার সদস্য ২০১৭-২০২২
শান্তি কৃষ্ণা

**শান্তি কৃষ্ণা** হলেন একজন ভারতীয় অভিনেত্রী যিনি মালায়ালাম এবং তামিল ছবিতে মুখ্য ভূমিকায় অভিনয়ের জন্য পরিচিত। ১৯৮০ এবং ১৯৯০-এর দশকে তিনি একজন তারকা অভিনেত্রী ছিলেন। *চকোরাম* (১৯৯৪) ছবিতে শারদাম্মিনী চরিত্রে অভিনয়ের জন্য তিনি শ্রেষ্ঠ অভিনেত্রী হিসাবে কেরালা রাজ্য চলচ্চিত্র পুরস্কার জিতেছিলেন। শান্তি পরপর তিনবার শ্রেষ্ঠ অভিনেত্রী হিসাবে কেরালা রাজ্য টেলিভিশন পুরস্কার পেয়েছেন। সাময়িক বিরতির পর চলচ্চিত্র জগতে তার প্রত্যাবর্তন চলচ্চিত্র মালায়ালাডুতে তার অভিনয়ের জন্য তিনি তিনি শ্রেষ্ঠ পার্শ্ব অভিনেত্রী হিসাবে ফিল্মফেয়ার পুরস্কার  জিতেছিলেন।

## জীবনের প্রথমার্ধ
শান্তির জন্ম বোম্বেতে অবস্থিত একটি পালক্কড় আইয়ার পরিবারে। তার বাবা-মা হলেন আর. কৃষ্ণা এবং কে. শারদা। তিনি মুম্বাইয়ের এসআইইএস কলেজ এবং জেনারেল এডুকেশন একাডেমিতে তার শিক্ষাজীবন সম্পন্ন করেন। তার তিন ভাই আছে, শ্রীরাম, সতীশ এবং চলচ্চিত্র পরিচালক সুরেশ কৃষ্ণা । 

তার প্রথম তামিল ছবি ছিল *পনির পুষ্পাঙ্গল*।  বিয়ের পর তিনি চলচ্চিত্র জগৎ থেকে বিরতি নেন, কিন্তু ১৯৯১ সালে *নয়ম ব্যক্তিমাক্কুন্নু* সিনেমার মাধ্যমে তিনি আবারো অভিনয় জগতে ফিরে আসেন।  তিনি *চকোরাম* (১৯৯৪) ছবিতে অভিনয়ের জন্য সেরা অভিনেত্রী হিসাবে কেরালা রাজ্য চলচ্চিত্র পুরস্কার জিতেছিলেন। ১৯৯৭ সালে তিনি মালায়ালাম চলচ্চিত্রে অভিনয় করা বন্ধ করে দেন।  তিনি মালায়ালাম চলচ্চিত্র পুরস্কারে জুরি সদস্য হিসেবে দায়িত্ব পালন করেছিলেন।  তিনি 2017 সালে *ইয়ান্দুকালুদে নাট্টিল ওরিদাভেলা* সিনেমার মাধ্যমে পুনরায় চলচ্চিত্র জগতে  প্রত্যাবর্তন করেন।

## ব্যক্তিগত জীবন
শান্তি কৃষ্ণা ১৯৮৪ সালে মালায়ালাম অভিনেতা শ্রীনাথকে বিয়ে করেন। কিন্তু ১৯৯৫ সালে এই দম্পতির বিবাহবিচ্ছেদ ঘটে। তিনি ১৯৯৮ সালে রাজীব গান্ধী গ্রুপ অফ ইনস্টিটিউশনের সেক্রেটারি সদাশিবন বাজোরের সাথে বিবাহ বন্ধনে আবদ্ধ হন।  তাদের দুটি সন্তান, মিতুল এবং মিতালি। ২০১৬ সালে এই দম্পতির বিবাহবিচ্ছেদ হয়।  তিনি কিছুদিন মার্কিন যুক্তরাষ্ট্রে ছিলেন এবং পরে বেঙ্গালুরুতে ফিরে আসেন। 

## তথ্যসূত্র

বিষয়শ্রেণী:জন্মের স্থান অনুপস্থিত (জীবিত ব্যক্তি)
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:মালয়ালম টেলিভিশন অভিনেত্রী
বিষয়শ্রেণী:হিন্দি টেলিভিশন অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:কন্নড় চলচ্চিত্র অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:মুম্বইয়ের অভিনেত্রী
বিষয়শ্রেণী:কেরালা চলচ্চিত্র সমালোচনা পুরস্কার বিজয়ী
বিষয়শ্রেণী:কেরল রাজ্য চলচ্চিত্র পুরস্কার বিজয়ী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:২০শ শতাব্দীর ভারতীয় অভিনেত্রী
বিষয়শ্রেণী:জীবিত ব্যক্তি
বনিতা কৃষ্ণচন্দ্রন

**বনিতা কৃষ্ণচন্দ্রন** একজন ভারতীয় চলচ্চিত্র এবং টেলিভিশন অভিনেত্রী। তিনি ১৯৮০-এর দশকে তামিল ও মালায়ালাম ভাষার প্রায় ১৭০টি ছবিতে অভিনয় করেছিলেন। তিনি বর্তমানে বেশ কয়েকটি তামিল এবং মালায়ালাম টেলিভিশন ধারাবাহিকে অভিনয় করেছেন। 

## ব্যক্তিগত জীবন
তামিলনাড়ুর তিরুচিরাপল্লীতে বনিতার জন্ম। পিতা গণেশণ এবং মাতা কমলার চার সন্তানের মধ্যে সবচেয়ে ছোট ছিলেন বনিতা। তার বাবা কেরালার মাঞ্জেরি অঞ্চলে থাকতেন এবং তার পূর্বপুরুষরা মূলত তামিলনাড়ুর বাসিন্দা। তার মা তিরুচিরাপল্লীর বাসিন্দা। তার বাবা-মা ভারতীয় গুরু সত্য সাই বাবার একনিষ্ঠ ভক্ত ছিলেন বলে তার আসল নাম ছিল সাই বনিতা। তার দুই বড় বোন, সাই প্রশান্তি এবং সাই জয়লক্ষ্মী এবং এক বড় ভাই, সাই রাম। তিনি তিরুচিরাপল্লীর আরএসকে উচ্চ মাধ্যমিক বিদ্যালয়ে প্রাথমিক শিক্ষা লাভ করেন। দশম শ্রেণীর পর তিনি পড়াশোনা বন্ধ করে দেন কারণ ততক্ষণে তিনি সিনেমা নিয়ে ব্যস্ত হয়ে পড়েন।

তিনি ১৯৮৬ সালের ১১ ই মে তারিখে মালায়ালাম অভিনেতা ও গায়ক কৃষ্ণচন্দ্রনকে বিয়ে করেন যার সাথে তিনি *এনাডু*, *ভানিথাপলিস*, *বেল্ট মাথাই*, *দীপারাধনা এবং আরও কয়েকটি ছবিতে* অভিনয় করেছিলেন। 

## অভিনয় জীবন
বনিতা ১৩ বছর বয়সে চলচ্চিত্র জগতে প্রবেশ করেন। তার প্রথম ছবি ছিল জাতীয় পুরস্কারপ্রাপ্ত পরিচালক দুরাই পরিচালিত *পদাই মারিনাল।* ১৯৭৯ সালে মুক্তিপ্রাপ্ত এই চলচ্চিত্রে তিনি একজন স্কুলছাত্রীর চরিত্রে অভিনয় করেছিলেন।  তিনি তার প্রথম মালায়ালম চলচ্চিত্র, *চন্দ্রবিম্বম-* এ প্রধান ভূমিকায় অভিনয় করেছিলেন। এরপর তিনি বিভিন্ন মালয়ালম চলচ্চিত্র যেমন *এনাডু*, *কাইকেয়ী,* *এনিকুম ওরু দিভাসুম* ইত্যাদিতে তার অভিনয়ের মাধ্যমে মালয়ালীদের মধ্যে জনপ্রিয় হয়ে ওঠেন।  তিনি মামুটি এবং মোহনলালের বিপরীতে যথাক্রমে  *বিকটকবি* এবং *চক্রভালাম চুভানাপ্পোল*  চলচ্চিত্রে অভিনয় করেছিলেন। তিনি একবার এক বিবৃতিতে বলেছিলেন, "আমি তামিল, তেলুগু, মালায়ালাম এবং কন্নড় চলচ্চিত্রের জন্য রাত-রাত ধরে চিত্রগ্রহনের কাজ করেছি" এবং "বিয়ের পর আমি আমার অভিনয়ের কাজ কমিয়ে দিয়েছি"।  বিয়ের আগে তার অভিনীত শেষ ছবি ছিল *কল্যাণা আগাথিগাল,* যা ছিল তার ১০০তম ছবি। 

২০০১ সালে, তিনি কে. বালাচন্দরের তামিল টেলিভিশন ধারাবাহিক *কালমুলৈথা আসই-* তে নেতিবাচক ভূমিকায় অভিনয়ের মাধ্যমে অভিনয় জগতে প্রত্যাবর্তন করেন। তিনি তামিল ভাষায় ধারাবাহিক নাটক, যেমন *আলাইগাল* এবং মালয়ালম ধারাবাহিক *কোলাঙ্গাল* -এ অভিনয় অব্যাহত করেছেন। তিনি কে কে রাজীবের ধারাবাহিক *আম্মা মনসু*  তে অভিনয় করেছিলেন ।  তিনি *কানা কান্দান, কালভা কাধালান* এবং *পারিজাথামের* মতো তামিল এবং অনেক মালায়ালাম চলচ্চিত্রে মাতৃস্থানীয়া চরিত্রে অভিনয় করেছেন। 

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:২০শ শতাব্দীর ভারতীয় অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:তামিল টেলিভিশনের অভিনেত্রী
বিষয়শ্রেণী:মালয়ালম টেলিভিশন অভিনেত্রী
বিষয়শ্রেণী:ভারতীয় ধারাবাহিক নাটকের অভিনেত্রী
বিষয়শ্রেণী:ভারতীয় কৌতুকাভিনেত্রী
বিষয়শ্রেণী:তামিল কৌতুকাভিনয়শিল্পী
বিষয়শ্রেণী:কন্নড় চলচ্চিত্র অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
আর্মিন্দা আবেরাস্তুরি

থাম্ব|আর্মিন্ডা আবেরাস্তুরি
**আর্মিন্দা আবেরাস্তুরি দে পিচন রিভিয়ের** (১৯১০-১৯৭২), **লা নেগ্রা** নামে পরিচিত, একজন আর্জেন্টিনীয় প্রাথমিক মনোবিশ্লেষক ছিলেন। 

তিনি বুয়েনস আইরেসে জন্মগ্রহণ করেন। তার ভাই ফ্রেডেরিকোর মাধ্যমে, যিনি মানসিক রোগে ভুগছিলেন, তিনি এনরিক পিচন-রিভিয়েরের সাথে দেখা করতে আসেন এবং ১৯৩৭ সালে তাকে বিয়ে করেন। তিনি মনোবিশ্লেষণে আগ্রহী একটি স্থানীয়, বেশিরভাগ ইউরোপীয় দলে যোগদান করেন। 

দলের অন্যতম অ্যাঞ্জেল গারমার কাছ থেকে প্রশিক্ষণ বিশ্লেষণ গ্রহণ করে, আরবেরাস্টুরি মেলানি ক্লেইন এবং সোফি মরগেনস্টার্নের শৈলীতে শিশুদের বিশ্লেষণ তৈরি করেন। তিনি ১৯৪৮ থেকে ১৯৫২ সাল পর্যন্ত আর্জেন্টিনার মনোবিশ্লেষণ সমিতির জন্য এই অঞ্চলের উপর একটি সেমিনারের নেতৃত্ব দিয়েছেন। তিনি ১৯৭২ সালে আত্মহত্যা করেন। 

## মন্তব্য

বিষয়শ্রেণী:১৯১০-এ জন্ম
বিষয়শ্রেণী:১৯৭২-এ মৃত্যু
বিষয়শ্রেণী:১৯৭২-এ আত্মহত্যা
বিষয়শ্রেণী:আর্জেন্টিনায় আত্মহত্যা
বিষয়শ্রেণী:আর্জেন্টিনার মনোবিশ্লেষক
বিষয়শ্রেণী:আত্মহননকারী নারী
গৌরী কৃষ্ণন

**গৌরী কৃষ্ণন** হলেন একজন ভারতীয় টেলিভিশন অভিনেত্রী যিনি *কানা কানমানি*, *পূর্ণামি থিঙ্কাল* ইত্যাদি আঞ্চলিক মালয়ালম টিভি ধারাবাহিকে প্রধান ভূমিকায় অভিনয়ের জন্য পরিচিত। তিনি ২০১৭ সালে কেরালা টেলিভিশন রাজ্য পুরস্কার জিতেছিলেন। 

## ব্যক্তিগত জীবন
তিনি ১১ ফেব্রুয়ারী ২০২২ সালে টেলিভিশন ধারাবাহিক পরিচালক মনোজের সাথে বাগদান করেন  এবং ২৪ নভেম্বর ২০২২ সালে তাকে বিয়ে করেন।  গৌরী কর্মের ধারনায় দৃঢ় বিশ্বাসী।

## অভিনয় জীবন
গৌরী কৃষ্ণন একজন প্রতিভাবান মালয়ালম অভিনেত্রী, যিনি টেলিভিশন এবং চলচ্চিত্রে তার দক্ষ অভিনয়ের মাধ্যমে জনপ্রিয়তা অর্জন করেছেন।

গৌরী ২০১১ সালে, মালয়ালম চলচ্চিত্র *ট্রাফিক*-এ সুধেবন নামক চরিত্রের মেয়ের ভূমিকায় অভিনয় করেন। এরপর ২০১২ সালে তিনি *মাঝাভিল্লিনাট্টাম ভারে* নামক চলচ্চিত্রে কাজ করেন।

টেলিভিশন জগতে গৌরী কৃষ্ণন তার অভিনয় দক্ষতায় আলাদা পরিচিতি গড়ে তুলেছেন। ২০১৪-২০১৫ সালে তিনি *আনিয়াথি* ধারাবাহিকে গৌরী চরিত্রে অভিনয় করেন, যা *মাঝভিল মনোরমা*  চ্যানেলে প্রচারিত হয়েছিল। এরপর ২০১৬ সালে তিনি *কানা কান্মানি* ধারাবাহিকে একটি বিশেষ চরিত্রে অভিনয় করেন, যা *এশিয়ানেট* চ্যানেলে প্রচারিত হয়।

২০১৭ সালে গৌরী *নিলাভুম নক্ষত্রাঙ্গালুম* ধারাবাহিকে নন্দু চরিত্রে অভিনয় করেন, যা *অমৃত টিভি*  চ্যানেলে প্রচারিত হয়েছিল। একই বছরে তিনি *ডিসেম্বরিল আকাশম* ধারাবাহিকে 'স্বাতী' চরিত্রে এবং *মামাংগম* ধারাবাহিকে 'মেনকা' চরিত্রে কাজ করেন।

২০১৮ সালে তিনি *প্রণয়িনী* ধারাবাহিকে 'মিলি' চরিত্রে অভিনয় করেন। এরপর ২০১৭-২০১৯ পর্যন্ত *সীতা* ধারাবাহিকে 'দেবিকা শ্রীরমন' চরিত্রে  এবং ২০১৮-২০১৯ সালে *এন্নু স্বন্থম জানি* ধারাবাহিকে 'জানি' চরিত্রে অভিনয় করেন। এই সময়কালে তার অভিনয় দক্ষতা দর্শকদের মাঝে প্রশংসিত হয়।

২০১৯ সালে *আইয়াপ্পা সরণম* ধারাবাহিকে মালিনী, মালা এবং সবরী চরিত্রে অভিনয় করেন। একই বছরে শুরু হওয়া *পৌর্ণমি থিঙ্কাল* ধারাবাহিকে তিনি পৌর্ণমি চরিত্রে অভিনয় করেন, যা ২০২১ সাল পর্যন্ত প্রচারিত হয়। এছাড়াও তিনি ২০১৯ সালে *এন্নিশ্টাম* অনুষ্ঠানে এবং *স্টার্ট মিউজিক আরাধ্যাম পদুম*  নামক অনুষ্ঠানে একজন তারকা প্রতিযোগী হিসেবে অংশগ্রহণ করেন।

২০২১ সালে গৌরী *কাইয়েথুম দূরথ* ধারাবাহিকে মন্ত্রী গায়ত্রি দেবীর চরিত্রে অভিনয় করেন, যা *জি কেরালাম* চ্যানেলে প্রচারিত হয়। একই বছরে তিনি *ভয়াম*  নামক টিভি অনুষ্ঠানে একজন প্রতিযোগী হিসেবে অংশ নেন।

২০২২ সালে তিনি *রেড কার্পেট*  নামক টিভি অনুষ্ঠানে একজন পরামর্শদাতা হিসেবে যুক্ত হন এবং *ভেন্নাকাল্লান* নামক ইউটিউবে মুক্তিপ্রাপ্ত চলচ্চিত্রে যশোদা চরিত্রে অভিনয় করেন। ২০২৩ সালে তিনি *ফ্লাওয়ারস ওরু কুটি*  নামক  ক্রীড়ামূলক অনুষ্ঠানে প্রতিযোগী হিসেবে অংশ নেন।

## তথ্যসূত্র

বিষয়শ্রেণী:১৯৯৩-এ জন্ম
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:মালয়ালম টেলিভিশন অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:ভারতীয় ধারাবাহিক নাটকের অভিনেত্রী
বিষয়শ্রেণী:কেরলের অভিনেত্রী
বিষয়শ্রেণী:মালয়ালী ব্যক্তি
বিষয়শ্রেণী:জীবিত ব্যক্তি
এনা কাদিচ

**এনা কাদিচ**  (৬ অক্টোবর ১৯৮৯ – ১৯ অক্টোবর ২০১৫)  ছিলেন একজন বসনীয়-অস্ট্রীয় মডেল ও সুন্দরী প্রতিযোগিতার খেতাবধারী, যিনি মিস অস্ট্রিয়া ২০১৩-এর বিজয়ী ছিলেন।

## সুন্দরী প্রতিযোগিতা
২৮ সেপ্টেম্বর ২০১৩ তারিখে ইন্দোনেশিয়ার বালিতে অনুষ্ঠিত মিস ওয়ার্ল্ড ২০১৩ প্রতিযোগিতায় কাদিচ অস্ট্রিয়ার প্রতিনিধিত্ব করেন। 

## মৃত্যু
জগিং করার সময় টাইরলের ইনসব্রুকের বার্গিসেল পর্বত থেকে পড়ে যাওয়ার পর মাথায় গুরুতর আঘাত, ফুসফুসে আঘাত এবং পেলভিকে আঘাতের পর কাদিচ ১৯ অক্টোবর ২০১৫ তারিখে মারা যান। 

দুর্ঘটনার এক বছর পর, তার মৃত্যু স্পষ্টতই আত্মহত্যা, নাকি দুর্ঘটনা, সেলফি তোলার ফলেই হয়েছে বলে নিশ্চিত হওয়া গেছে। 

## তথ্যসূত্র

বিষয়শ্রেণী:১৯৮৯-এ জন্ম
বিষয়শ্রেণী:২০১৫-এ মৃত্যু
বিষয়শ্রেণী:২০১৫-এ আত্মহত্যা
বিষয়শ্রেণী:মিস ওয়ার্ল্ড ২০১৩-এর প্রতিনিধি
বিষয়শ্রেণী:অস্ট্রীয় সুন্দরী প্রতিযোগিতার বিজয়ী
বিষয়শ্রেণী:অস্ট্রিয়ায় আত্মহত্যা
বিষয়শ্রেণী:অস্ট্রিয়ায় দুর্ঘটনাজনিত মৃত্যু
বিষয়শ্রেণী:বসনিয়া ও হার্জেগোভিনা থেকে অস্ট্রিয়ায় অভিবাসী
সঙ্গীতা যাদব

**সঙ্গীতা যাদব** একজন ভারতীয় রাজনীতিবিদ। তিনি সংসদ সদস্য (রাজ্যসভা)। তিনি ভারতের উত্তরপ্রদেশের ১৭তম বিধানসভার সদস্য ছিলেন। তিনি উত্তরপ্রদেশের গোরক্ষপুর জেলার চৌরি-চৌরা বিধানসভা কেন্দ্রের প্রতিনিধিত্ব করেছিলেন। তিনি ভারতীয় জনতা পার্টি মহিলা মোর্চার জাতীয় সম্পাদক।

## জীবনের প্রথমার্ধ
যাদব ২০ জুলাই ১৯৮১ সালে মহারাষ্ট্রের মুম্বাইয়ের বোরিভালিতে জন্মগ্রহণ করেন। তার বাবা শ্রী আরপি যাদব। ২০০৯ সালে, তিনি অজয় কুমার মৌর্যকে বিয়ে করেন। তিনি যাদব সম্প্রদায়ের অন্তর্ভুক্ত। তিনি ২০০৪ সালে গাজিয়াবাদের এমএমএইচ কলেজ থেকে আইনে স্নাতক ডিগ্রি অর্জন করেন।

## কর্মজীবন
যাদব ২০১৩ সালে বিজেপিতে যোগ দেন। তিনি ২০১৭ সালের বিধানসভা নির্বাচনে চৌরি চৌরা গোরখপুর থেকে সমাজবাদী পার্টির প্রার্থী মনোরঞ্জন যাদবকে ৪৫,৬৬০ ভোটে পরাজিত করে বিজেপির প্রার্থী হিসেবে নির্বাচিত হন।

২০২২ সালের বিধানসভা নির্বাচনে জোটের অধীনে এই আসনটি নিষাদ পার্টিকে বরাদ্দ করা হয়েছিল। যাদব দলের সিদ্ধান্তের বিরুদ্ধে কোনও আপত্তি জানাননি। দল তাকে ২০২২ সালের জুন মাসে রাজ্যসভার প্রার্থী হিসেবে মনোনীত করে।

## পদসমূহ

## তথ্যসূত্র

বিষয়শ্রেণী:ভারতীয় জনতা পার্টির রাজ্যসভা সদস্য
বিষয়শ্রেণী:উত্তরপ্রদেশের রাজ্যসভা সদস্য
বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:উত্তরপ্রদেশ বিধানসভার নারী সদস্য
বিষয়শ্রেণী:১৯৮১-এ জন্ম
বিষয়শ্রেণী:গোরক্ষপুর জেলার ব্যক্তি
বিষয়শ্রেণী:জীবিত ব্যক্তি
বিষয়শ্রেণী:উত্তরপ্রদেশের ভারতীয় জনতা পার্টির রাজনীতিবিদ
বিষয়শ্রেণী:উত্তরপ্রদেশ বিধানসভার সদস্য ২০১৭-২০২২
বন্দনা সিং

**বন্দনা সিং** একজন ভারতীয় রাজনীতিবিদ। তিনি ভারতের উত্তরপ্রদেশ রাজ্যের আজমগড় জেলা থেকে ১৭তম বিধানসভার সদস্য ছিলেন। তিনি উত্তরপ্রদেশের সাগরি নির্বাচনী এলাকার প্রতিনিধিত্ব করেছেন। তিনি বহুজন সমাজ পার্টির সদস্য।

## প্রাথমিক জীবন এবং শিক্ষা
সিং ২৪শে মার্চ ১৯৮১ সালে উত্তর প্রদেশের মাউয়ের তেগনায় রবীন্দ্র নাথ সিংয়ের ঘরে জন্মগ্রহণ করেন। তিনি ২০০৩ সালে সর্বেশ সিং সিপু (সাগরীর প্রাক্তন বিধায়ক)-কে বিয়ে করেছিলেন। ২০১৩ সালে অজ্ঞাত বন্দুকধারীরা সিপুকে তার বাড়িতে গুলি করে হত্যা করে। তাদের দুই ছেলে এবং এক মেয়ে রয়েছে। তিনি ক্ষত্রিয় পরিবারের অন্তর্ভুক্ত। তিনি বীর বাহাদুর সিং পূর্বাঞ্চল বিশ্ববিদ্যালয় থেকে ২০০৩ সালে এমএ ডিগ্রি এবং ২০০৯ সালে বি.এড ডিগ্রি অর্জন করেন।

## রাজনৈতিক জীবন
সিং উত্তরপ্রদেশের ১৭তম বিধানসভার সদস্য ছিলেন। ২০১৭ সাল থেকে ২০২২ সাল পর্যন্ত তিনি সাগরি নির্বাচনী এলাকার প্রতিনিধিত্ব করছেন। তিনি বহুজন সমাজ পার্টির সদস্য। তিনি সমাজবাদী পার্টির প্রার্থী জয়রাম প্যাটেলকে ৫,৪৭৫ ভোটের ব্যবধানে পরাজিত করেছিলেন।

## পদসমূহ

## তথ্যসূত্র

বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:উত্তরপ্রদেশ বিধানসভার নারী সদস্য
বিষয়শ্রেণী:উত্তরপ্রদেশের ভারতীয় জনতা পার্টির রাজনীতিবিদ
বিষয়শ্রেণী:১৯৮১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:উত্তরপ্রদেশের বহুজন সমাজ পার্টির রাজনীতিবিদ
বিষয়শ্রেণী:উত্তরপ্রদেশ বিধানসভার সদস্য ২০১৭-২০২২
বিষয়শ্রেণী:আজমগড় জেলার রাজনীতিবিদ
গোপচন্দ্র

**মহারাজাধিরাজ গোপচন্দ্র** হচ্ছে প্রাচীন বাংলার স্বাধীন বঙ্গ রাজ্যের প্রতিষ্ঠাতা এবং গুরুত্বপূর্ণ শাসক। তিনি বাংলায় গুপ্ত সাম্রাজ্যের অবসানের মধ্য দিয়ে আনুমানিক ৫২৫ খ্রিস্টাব্দে স্বাধীন বঙ্গ রাজ্য প্রতিষ্ঠা করেন। ঐতিহাসিকদের মতে, তিনি প্রায় আঠারো বছর রাজত্ব করেছিলেন।

## ইতিহাস
বাংলায় গুপ্তদের শাসন দুর্বল হলে ষষ্ঠ শতকের প্রথমার্ধে মহারাজ গোপচন্দ্র বাংলার পূর্বাংশ এবং দক্ষিণাংশ নিয়ে স্বাধীন বঙ্গ রাজ্য প্রতিষ্ঠা করেন। বৃহৎ বঙ্গের বিভিন্ন স্থানে স্বাধীন বঙ্গ রাজ্যের একাধিক তাম্রশাসন পাওয়া গেছে, যার মধ্যে বৃহত্তর ফরিদপুর অঞ্চল থেকেই সর্বাধিক পাঁচটি পাওয়া গেছে। অবিভক্ত ফরিদপুরের কোটালীপাড়াকে বঙ্গ রাজ্যের রাজধানী হিসেবে বিবেচনা করা হয়। এছাড়াও বর্ধমানের মল্লসারুল এবং মেদিনীপুর সংলগ্ন উড়িষ্যার বালেশ্বরের জয়রামপুর থেকে দুটি তাম্রশাসন আবিষ্কৃত হয়েছে। বর্তমান ঢাকার সাভার এবং কুমিল্লার ময়নামতি থেকে মহারাজ গোপচন্দ্র সহ অন্যান্য বঙ্গ রাজাদের অনেক স্বর্ণমুদ্রা আবিষ্কৃত হয়েছে। প্রত্নতাত্ত্বিক প্রমাণ অনুযায়ী, স্বাধীন বঙ্গ রাজ্য পূর্বে কুমিল্লা থেকে পশ্চিমে বর্ধমান জেলা পর্যন্ত বিস্তৃত ছিল এবং দক্ষিণে দণ্ডভুক্তিসহ অধুনা উড়িষ্যার বালেশ্বরের অংশবিশেষও মহারাজ গোপচন্দ্রের অধীনস্থ ছিল। তবে উত্তরবঙ্গ তখনও গুপ্তদের অধীনেই ছিল বলে অনুমান করা হয়। তাম্রশাসন থেকে মহারাজা গোপচন্দ্রের 'নব্যাব্যকাশিকা' এবং 'বর্ধমানভুক্তি' নামে দুটি প্রদেশেরও উল্লেখ পাওয়া যায়।

## তথ্যসূত্র

বিষয়শ্রেণী:বাঙালি হিন্দু
বিষয়শ্রেণী:বাংলার ইতিহাস
বিষয়শ্রেণী:পশ্চিমবঙ্গের ইতিহাস
বিষয়শ্রেণী:ভারতের ইতিহাস
বিষয়শ্রেণী:বাংলার শাসক
বিষয়শ্রেণী:বঙ্গের শাসক
বিষয়শ্রেণী:৬ষ্ঠ শতাব্দীর হিন্দু
বিষয়শ্রেণী:৬ষ্ঠ শতাব্দীর ভারতীয় রাজশাসক